Château Gaillard ble erobret i 1204 av den franske kongen Filip II etter en langvarig beleiring. På midten av 1300-tallet var det her den landsforviste David II av Skottland oppholdt seg med sin dronning. Festningen endret eiere flere ganger i løpet av hundreårskrigen, men i 1449 erobret den franske kongen Château Gaillard fra engelskmennene for godt, og den forble i fransk eierskap.